Մեր երկրի, հասարակության հաստատուն զարգացման համար էապես կարևոր է խաղաղ, անվտանգ և ապահով միջավայրի առկայությունը: “Եվրոպական ինտեգրացիա” ՀԿ-ն մշտապես փորձում է ինչպես հանդես գալ, այնպես էլ ներգրավվել այնպիսի նախաձեռնություններում, որոնք ուղղված են մեր տարածաշրջանում հարատև խաղաղության հաստատմանը: Դրա վառ ապացույցներից է 2011-2012 թթ. մեր կողմից իրականացված “Միասին” ծրագիրը: Վերջինիս հաջողությամբ է պայմանավորված, որ 2013-2014 թվականներին “Եվրոպական ինտեգրացիա” ՀԿ-ն “Հումանիտար հետազոտությունների հանրություն” ՀԿ և “Արցախի ժողովրդական դիվանագիտության ինստիտուտ” ՀԿ հետ համագործակցությամբ և Հայաստանում ԱՄՆ դեսպանատան աջակցությամբ իրականացրեց “Միասին 2” ծրագիրը: